Knud Enggaard (V), 2001-03-22:
I Venstre finder vi, at det er et meget stort og et stærkt voksende problem, som de to partier i dag stiller forslag om.
Der skal ikke være nogen tvivl om, at vi agter at medvirke, hvad vi kan, til, at disse forhold kan rettes i det omfang, som det er muligt.
Jeg havde, ligesom flere andre sikkert havde det, mulighed for forleden aften at se en tv-udsendelse på en de
danske tv-kanaler
Den belyste stigningen i antallet af kvinder, der bliver bragt til landet med henblik på seksuel udnyttelse.
Den belyste politiets problemer med at opklare kriminaliteten bl.a. i lyset af de mange, meget hurtige ægteskaber, der indgås af kvinder som indvandrere, som turister.
Jeg forstod, at man i løbet af 3 uger var i stand til at skaffe sig en dansk ægtemand og dermed at bringe sig i en situation, som gjorde det sværere at finde frem til kriminaliteten.
Det er vel så i øvrigt også et spørgsmål, om der kan gøres noget i forbindelse med disse proformaægteskaber.
Vi ser dette som en af nøglerne til, at man kan gribe ind i mekanismen.
For det synes at være en veltilrettelagt mekanisme, at man rejser ind, man skaffer sig en kontrakt, et ansættelsesforhold, man skaffer sig en ægtemand, og så er prostitution jo i øvrigt et lovligt erhverv, og det vil sige, at så har politiet vel begrænsede muligheder.
Så spørgsmålet om disse proformaægteskaber er en af de ting, som jeg tror, man med fordel kan tage op i forbindelse med udvalgsarbejdet. Hvad kan vi gøre ved det?
Det gælder vel også straffelovens svage bestemmelser
omkring rufferi osv.
, at der findes bestemmelser, men har de taget højde for, hvad det er for en verden, vi i dag lever i? Der sker en bestandig udvikling, og det må straffeloven vel også prøve at indrette sig efter, sådan at man ikke er i tvivl om, at dette anses for en meget alvorlig forbrydelse.
I disse tider, hvor samarbejdet inden for Schengen diskuteres,
er det også rimeligt efter Venstres opfattelse, at vi lægger vægt på mulighederne for, at man internationalt er i stand til at sætte ind over for disse forbrydere.
Det gælder naturligvis også i samarbejdet med de lande, som ligger uden for Schengen, og der har været nævnt her med rette forholdet til Østersølandene, ikke mindst de baltiske lande.
Jeg har haft lejlighed til i Baltikum at stifte bekendtskab med de danske politifolk, som er udstationeret i et samarbejde med politiet i disse lande.
Det er mit bestemte indtryk, at det er en meget effektiv og god måde, at man her i et tæt og loyalt samarbejde mellem afsenderland og modtagerland - for nu at bruge et lidt forkert udtryk - fra politiets side har en mulighed for at sætte en bremse ind allerede i den fase, hvor det har allermest mening.
De tre forslag har i øvrigt det til fælles, at de sigter på at bekæmpe udnyttelsen af udenlandske kvinder til prostitution, om end midlerne er noget forskellige.
I såvel nr. B 104 fra SF som nr. B 112 fra Kristeligt Folkeparti er man inde på, at den kvinde, der anmelder sine bagmænd til udnyttelsen, skal kunne belønnes.
Det synes jeg er et principielt spørgsmål, som jeg godt vil have, at man diskuterer mere.
Kristeligt Folkeparti vil udsætte udvisningen ca. 3 måneder, mens sagen behandles.
Og jeg forstod på det svar, vi fik fra ministrene, at allerede i dag kan anklagemyndigheden sikre sig bevisets stilling ved at give en opholdstilladelse.
Men det kan vi jo diskutere rækkevidden af i udvalget, hvorvidt det er tilstrækkeligt eller ej.
vi er imod en belønning for anmelderi.
Justitsministeren var ikke rigtig inde på det, men det er vel egentlig hans ressortområde.
Er det rimeligt, at man har en bestemmelse, hvor man kan få, som det er foreslået,
minimum 5 års opholdstilladelse og arbejdstilladelse i forbindelse med, at man vidner imod en bagmand?
Jeg tror, at selve det principielle i det fortjener en drøftelse.
Her er altså et principspørgsmål, som optager os noget.
Venstre kan støtte, at udnyttelsen af udenlandske kvinder til prostitution bliver klarere medtaget i straffeloven.
SF's forslag nævner det, og Kristeligt Folkeparti ønsker at forhøje strafferammen fra 4 år til 6 år, i særlige tilfælde til 10 år.
Vi vil se venligt på det.
Vi har lyttet til den argumentation, der har været, også om det europæiske perspektiv.
Men altså, en strafferamme på 6 år forskrækker ikke os i den sammenhæng her og ville jo så i øvrigt åbne adgang for, at efterforskningen kunne have de midler til rådighed, som man i øvrigt stillede forslag om.
Vi synes i Venstre, det er interessant, at SF med nr. B 104 går ind for aflytning som led i efterforskningen.
Vi opfatter det som sagt som et meget alvorligt problem, at vi får udnyttelsen af kvinder til prostitution bragt
væsentligt ned
Der er næppe tvivl om, at der her udvikles en form for kriminalitet, som er svær at ramme med den nuværende lovgivning, og at politiet fortjener al støtte for at kunne bekæmpe denne kriminalitet effektivt.
Det medvirker vi meget gerne vil, ligesom vi synes, at man bør diskutere nødvendige sociale tiltag for at hjælpe de udnyttede kvinder og prøve at finde praktiske veje til, at det kan lade sig gøre.
Af de årsager, som jeg har nævnt her, kan Venstre ikke støtte SF's forslag, men vi vil se positivt på de to forslag fra Kristeligt Folkeparti
, selv om der også i de to forslag er enkeltheder, som vi gerne ønsker at drøfte i udvalget. I det hele taget tror jeg, at en fortsat drøftelse under udvalgsarbejdet vil kunne være frugtbart for den fælles forståelse af de tiltag, som er nødvendige her.